มันนี่ทูเดย์
ออมสินปิดระบบ
22 เม.ย. 2559

ออมสินปิดระบบ
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อพัฒนาและเพิ่มประสิทธิภาพการให้บริการ ธนาคารออมสินจึงขอดำเนินการปิดระบบงานที่เกี่ยวข้องเป็นการชั่วคราว ในวันที่ 22 เม.ย. เวลา 23.00 น. ถึง 05.00 น. ของวันที่ 23 เม.ย.นี้ รวมระยะเวลา 6 ชั่วโมง ซึ่งจะทำให้ลูกค้าไม่สามารถใช้บริการในบางธุรกรรมของธนาคารออมสินได้ ได้แก่ เครื่องถอนเงินอัตโนมัติ (ATM) เครื่องฝากเงินอัตโนมัติ (ADM) และเครื่องปรับสมุดเงินฝากอัตโนมัติ ส่วนบริการอื่นๆ ยังคงเปิดให้บริการได้ตามปกติ 
ซื้อตั๋วได้เงินคืน
ธนาคารทหารไทย (TMB) ออกโปรโมชั่นต้อนรับซัมเมอร์กับบัตรเครดิต TMB เมื่อลูกค้าซื้อบัตรโดยสารเดินทางภายในประเทศไทย หรือบัตรโดยสารเส้นทางระหว่างประเทศที่เริ่มต้นเดินทางออกจากประเทศไทย ผ่านทางเว็บไซต์ www.thaiairways.com และมียอดใช้จ่ายค่าบัตรโดยสารสะสมผ่านบัตรเครดิต TMB ทุก 1 หมื่นบาท รับเงินคืนเข้าบัญชีบัตร 1,000 บาท (รวมสูงสุด 3,000 บาท/หมายเลขบัตร) ตั้งแต่วันที่ 1-30 เม.ย.นี้